**Dilophosaurus** eli "kaksiharjalisko" oli suurikokoinen, varhaisjurakaudella noin 201–189 miljoonaa vuotta sitten elänyt petodinosaurus. Tyyppilaji *Dilophosaurus wetherilli* eli Pohjois-Amerikan lounaisosissa. On myös todisteita siitä, että *Dilophosaurus* olisi elänyt Euraasiassa: esimerkiksi *Dilophosaurus sinensis* Kiinasta saattoi olla *Dilophosaurus*-laji, tai sen lähisukulainen.*lähde?*

Ulkonäkö
--------

*Dilophosaurus* oli sukulaistensa tavoin kevytrakenteinen. Se kasvoi noin kuusimetriseksi ja painoi 300–500 kilogrammaa. Kaula oli pitkä ja kapea. Se oli luultavasti nopea peto, joka juoksi kiinni saaliinsa. Hampaat olivat pitkät, piikkimäiset ja terävät, mutta niin ohuet, etteivät ne soveltuneet saaliin tappamiseen.*lähde?* *Dilophosaurus* luultavasti tappoi saaliinsa kynnellisillä eturaajoillaan leukojen sijasta, tai söi raatoja. Eläimen ruokavalioon kuuluivat muun muassa *Heterodontosaurus*, *Scutellosaurus* sekä *Anchisaurus* ja muut prosauropodit.*lähde?* Toisen teorian mukaan *Dilophosaurus* käytti kalaa ravintonaan. *Dilophosauruksen* ja spinosaurien kallojen yhtäläisyydet tukevat tätä ajatusta.*lähde?*

*Dilophosauruksen* tunnetuin piirre olivat sen pääkallossa sijainneet parilliset, puoliympyrän muotoiset, luiset harjanteet. Nämä ohuet heltat ylsivät silmien taakse asti. Niiden käyttöä ei tunneta, mutta harjanteiden ohuudesta päätellen ne tuskin toimivat aseina. Niissä oli matalia onteloita ja reikiä, jotka toimivat mahdollisesti ilmapusseina.*lähde?* Vaihtoehtoisesti ne ovat voineet toimia erottaakseen lajit ja yksilöt toisistaan, tai kumppanin houkuttelussa. Joillakin yksilöillä (ehkä naarailla)*kenen mukaan?* oli pienempi heltta.

Toisin kuin useissa elokuvissa, tv-sarjoissa ja peleissä kuvataan, ei dilophosauruksella ole ollut samankaltaista kaulusta kuin kaulusliskolla.

Löytö ja lajit
--------------

Vuonna 1942 Samuel Paul Wellesin tutkijaryhmä löysi najavointiaanien johtamana ensimmäiset *Dilophosauruksen* jäänteet Arizonasta. Löytö nimettiin *Megalosaurus wetherilliksi*. Myöhemmin se siirrettiin omaan sukuunsa *Dilophosaurus*. Myöhemmin on myös kuvattu kaksi muuta lajia, *D. breedorum* ja *D. sinensis*. Aasialaisella *D. sinensiksellä* oli suuremmat aukot kallossa, sekä huomattavasti tukevammat hampaat. Lajin on ehdotettu olevan *Sinosauruksen* kanssa sama.*lähde?*

*D. breedorumin* luokittelu omana lajina on kiistelty, sillä se eroaa vain vähän *D. wetherillista*.*lähde?*

Vallåkrasta, Ruotsin Skånesta, löydettiin vuonna 1970 jalanjälkiä, joiden oletetaan kuuluneen *Dilophosaurukselle*. Jalanjälkien koko vaihteli, suurimmat jäljet olivat lähemmäs 30 senttimetriä pitkiä. Löytö osoittaa *Dilophosauruksen* eläneen laumoissa.

Luokittelu
----------

*Dilophosaurus* on *Dilophosauridae*-heimon tunnettuin laji. Aiemmin *Dilophosaurusta* pidettiin usein linkkinä keratosaurien ja keelurosaurien välissä.*milloin?* Uusimpien tutkimusten mukaan se kuului keelofyysien yläheimoon *Coelophysoidea*, keratosaurien ja tetanurien ulkopuolella.*lähde?*

Yksinkertaistettu kladogrammi:


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  Teropodit *Theropoda* | 

|  |  |
| --- | --- |
|  | *Eoraptor* |
|  |
|  | 

|  |  |
| --- | --- |
|  | *Herrerasaurus* |
|  |
|  | 

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 

|  |  |
| --- | --- |
|  | ***Dilophosaurus*** |
|  |
|  | *Coelophysis* |
|  |
|  | 

|  |  |
| --- | --- |
|  | Keratosaurit *Ceratosauria* |
|  |
|  | 

|  |  |
| --- | --- |
|  | Tetanurit *Tetanurae* |
|  |

 |
|  |

 |
|  |

 |
|  |

 |
|  |

 |
|  |

 |
|  |

Dilophosaurus populaarikulttuurissa
-----------------------------------

*Dilophosaurus* esiintyy *Jurassic Park* -elokuvassa ja *Dinosauruspuisto*-kirjassa. Molemmissa *Dilophosaurus* pystyy sylkemään myrkkyä suustaan. Mitään todisteita dinosauruksen myrkyllisyydestä ei kuitenkaan ole.*lähde?* Elokuvassa *Dilophosaurusta* on myös pienennetty, tai se on poikanen, jottei se veisi mielenkiintoa elokuvan suurimmalta dinosaurukselta, *Tyrannosaurus rexiltä*.*kenen mukaan?* Elokuvassa *Dilophosauruksen* kaulan ympärillä on myös suuri värisevä kaulus, kuten nykyajan kaulusliskoilla. Se esiintyi myös Discoveryn sarjassa *Dinosaurusten aika*. Yhdysvaltalaisessa *Dinosaurs*-sarjassa Earl Sinclairin vaimo "Fran" on *Dilophosaurus*.

Lähteet
-------

* Michael K. Brett-Surman: *Ihmeellinen luonto: Dinosaurukset*, s. 122. Gummerus, 2004. ISBN 951-20-6547-9.

1. ↑   (Arkistoitu – Internet Archive)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q271710
* Wikispecies: Dilophosaurus
* BioLib: 416978
* EoL: 4531466
* Fossilworks: 38522
* GBIF: 4822817
* iNaturalist: 554479
* IRMNG: 1013829

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Dilophosaurus